Krajnici
Krajnici, tonzile ili glandule su dio limfnog sistema i nalaze se na obje strane grla. Najčešće postajemo svjesni krajnika kada se inficiraju i osjetimo bol u grlu. Infekcija krajnika je patološko stanje i naziva se tonzilitis. Kao i drugi dijelovi limfnog sistema, tonzile su dio imunog sistema i pomažu u odbrani protiv infekcija. Tvrdi se da imaju ulogu u spriječavanju infekcija ždrijela i gornjeg respiratornog trakta zbog svog strateškog položaja na samom početku trakta. Oni su prva linija odbrane od mikroorganizama prisutnih u zraku i drugih štetnih tvari.